หุ้นพุ่ง10.41จุดเก็งกำไรผล กกต.
หุ้นช่วงเช้าปิดที่ระดับ 1,094.35 จุด เพิ่มขึ้น 10.41 จุด(+0.96%)มูลค่าการซื้อขาย 15,347.84 ล้านบาท เก็งกำไรผล กกต.
19 ก.ค. 2554

หุ้นช่วงเช้าปิดที่ระดับ 1,094.35 จุด เพิ่มขึ้น 10.41 จุด(+0.96%)มูลค่าการซื้อขาย 15,347.84 ล้านบาท เก็งกำไรผล กกต. 




ตลาดหุ้นไทยเปิดทำการเช้าวันนี้ ( 19 ก.ค.) ปรับตัวขึ้นสวนทางกับตลาดหุ้นโลกที่ปรับตัวลง ซึ่งปัจจัยที่ทำให้ตลาดหุ้นไทยปรับตัวขึ้นได้ มาจากปัจจัยในประเทศ โดยเฉพาะประเด็นคณะกรรมการการเลือกตั้ง ( ก.ล.ต. ) จะพิจารณาการประกาศผลรับรองคุณสมบัติน.ส.ยิ่งลักษณ์ ชินวัตร ว่าที่นายกรัฐมนตรีหญิง ในช่วงบ่ายวันนี้ ทำให้มีแรงเก็งกำไรเข้ามาตั้งแต่เปิดตลาด ส่งผลให้ดัชนีปิดบวก1,094.35จุด เพิ่มขึ้น10.41 จุด มูลค่าซื้อขาย 15,347.84 ล้านบาท 
สำหรับหลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย
KBANK   มูลค่าการซื้อขาย 2,098.56  ล้านบาท ปิดที่ 132.50 บาท เพิ่มขึ้น 5.00 บาท
BBL     มูลค่าการซื้อขาย 1,164.31  ล้านบาท ปิดที่ 166.00 บาท เพิ่มขึ้น 4.00 บาท
PTT     มูลค่าการซื้อขาย   936.61  ล้านบาท ปิดที่ 340.00 บาท เพิ่มขึ้น 2.00 บาท
KTB     มูลค่าการซื้อขาย   788.52  ล้านบาท ปิดที่  20.10 บาท เพิ่มขึ้น 0.50 บาท
SCB     มูลค่าการซื้อขาย   787.63  ล้านบาท ปิดที่ 119.50 บาท เพิ่มขึ้น 3.50 บาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีส กล่าวว่า ตลาดภาคเช้าสดใส นักลงทุนเก็งกำไรการประกาศผลกกต.ในช่วงบ่าย หากรับรองน.ส.ยิ่งลักษณ์ เป็นนายก ฯ จะเป็นข่าวบวกกับตลาด 
ขณะที่หุ้นแบงก์ มีแรงซื้อเข้ามาอีกครั้ง นายปริญทร์ กล่าวว่า สาเหตุจากผลประกอบการธนาคารกสิกรไทย ออกมาเหนือคาดการณ์ คาดว่าธนาคารที่เหลือ จะมีทิศทางเดียวกัน 
สำหรับทิศทางตลาดช่วงบ่าย มีแนวโน้มที่ดัชนีจะวิ่งเข้าหา 1,100 จุด อีกครั้ง ส่วนจะฝ่าไปได้หรือไม่ ขึ้นกับผลการประกาศ หากมีความชัดเจน รับรองน.ส.ยิ่งลักษณ์ โดยไม่มีความผิดตามข้อร้องเรียน คาดว่าจะผ่านไปได้ แต่ถ้ารับรองอย่างมีเงื่อนไข หรือไม่มีความชัดเจน ตามมา ทำให้ตลาดหุ้นปรับฐานได้